Stara Pazova

Stara Pazova je gradić i sjedište istoimene općine u Vojvodini, Srbija. Prema popisu iz 2002. bilo je 18.645 stanovnika u gradu, a 67.576 u cijeloj općini.

Stara Pazova se nalazi u sjevero-istočnom dijelu Srijema, između dva najveća grada u republici Srbiji; od Beograda je udaljena 30 km, a od Novog Sada 40 km. Pogodan geografski položaj, raskršće glavnih puteva, blizina Beograda i Novog Sada, uslovili su povoljan razvoj ekonomskog i društvenog sjedišta ovog dijela Srijema.

 Historija 

Za vrijeme Osmanlijskog carstva, Pazovu su naselili Srbi. Slovaci su se doselili u ovaj dio Srijema, tada južni dio Austro-Ugarske monarhije, poslije 1760. godine po molbi Slovaka uglavnom iz srednje Slovačke koji nisu bili katoličke, već nove protenstantske vjere. Doselili su se i zbog siromaštva, ali i zbog Mađara katolika, kojima nije prijala nova vjera. Slovaci su bili većinsko stanovništvo u Staroj Pazovi do polovine 20. vijeka. Istovremeno su Srbi bili većinsko stanovništvo u okolnim selima.

Nijemci su se doselili 1791. godine, na prostor koji je dobio ime Nova Pazova, a tada i Stara Pazova dobija svoje ime. Nijemci su se iselili poslije Drugog svjetskog rata.

 Partnerski gradovi 

  Srebrenica, Bosna i Hercegovina

 Vanjski linkovi 

 Službena stranica općine 


Kategorija:Općine u Srbiji
*
Kategorija:Općine u Vojvodini
Kategorija:Općine u Srijemskom okrugu